Referat fra bestyrelsesmøde

**Mødedato: 28**/8 - 2017

**Starttidspunkt:** 16.00

**Sluttidspunkt:** 18.00

**Mødelokale: U203 (Til venstre i aulaen)**

**Deltagere:** Bestyrelsen. Fra ledelsen deltog NG.

Afbud fra PH

**Referent:** HP

**Dagsordenspunkter**

1. **Godkendelse af dagsorden**
   1. **Orientering om evaluering af bestyrelsesseminar**
2. **Resultatlønskontrakt for skoleåret 2016 - 2017**
3. **Perioderegnskab for 1. halvår af 2017**
4. **Resultatlønskontrakt for skoleåret 2017 - 2018**
5. **Korte meddelelser:**
   1. Om eksamen 2017
   2. Om starten på skoleåret 2017 – 2018
   3. Øvrige aktuelle meddelelser
6. **Bestyrelsesseminar 2018**
7. **Evt.**

|  |
| --- |
| **1.0 Godkendelse af dagsordenen** |
| **1.1 Indstilling**  Rektor indstiller, at dagsordenen godkendes. |
| **Beslutning**  Dagsorden godkendt. |
| **2.0 Resultatlønskontrakt for skoleåret 2016 - 2017**  Skolens indsatsområder er besluttet af bestyrelsen gennem fastlæggelse af Rektors resultatlønskontrakt.  I bilag 1 og 2 findes en opsummering af ledelsens vurderinger vedrørende arbejdet indenfor resultatlønskontraktens områder. På mødet drøftes ledelsens vurdering, og bestyrelsen fastlægger udbetalingsgraden af resultatlønnen efter indstilling fra formand og næstformand. |
| **2.1 Indstilling**  Rektor indstiller, at bestyrelsen drøfter redegørelsen og fastlægger udbetalingsgraden. |
| **2.2** Se bilag 1 og 2. |
| **Beslutning:**  ST gjorde rede for de indikatorer der ligger til grund for udarbejdelse af materialet. Redegørelsen blev gennemgået på bestyrelsesmødet.  Bestyrelsen tiltrådte formandsskabets indstilling om en udbetalingsgrad på 94,5%.  Formandsskabet vil gerne have indblik i øvrige leders resultatlønskontrakter. ST er bemyndiget til at udfærdige resultatlønskontrakter, og revisorerne følger processen. Formandsskabet orienteres på efterfølgende møde. Bestyrelsen ønsker fortsat løbende tilbagemelding på opfyldelse af indsatsområderne. |

|  |
| --- |
| **3.0 Perioderegnskab**  Økonomiansvarlig Martin Hansen fremlægger skolens halvårsregnskab. |
| * 1. **Indstilling**   Det indstilles, at bestyrelsen tager orienteringen til efterretning |
| * 1. **Bilag** Se bilag 3 og 4. |
| * 1. **Beslutning**   ST fremlagde regnskabet, idet PH var fraværende: Budgettet ser tilfredsstillende ud.  Censorregnskabet kendes først i december efter udligningen er foretaget blandt skolerne.  Skolens elevoptag ligger til grund for indtægterne – ingen afvigelser i forhold til det forventede elevtal.  Bestyrelsen tager orienteringen til efte  rretning. |

|  |
| --- |
| **4.0 Resultatlønskontrakt for skoleåret 2017 - 2018**  Udkast til resultatlønskontrakt følger Undervisningsministeriets retningslinjer (bemyndigelsesskrivelse) for anvendelse af resultatløn for ledere ved selvejende uddannelsesinstitutioner, som er meddelt institutionerne i skrivelse af 27. juni 2013.  Resultatkontraktens formål:   * Den skal fungere som et styringsredskab for bestyrelsen. * Den skal understøtte dialogen mellem bestyrelse og ledelse om fastsættelse og gennemførsel af væsentlige lang- og kortsigtede målsætninger. * Den skal skabe synlighed og gennemskuelighed omkring institutionens mål og resultater.   Kontrakten er opdelt i 2 rammer.   * Basisrammen: Indsatsområderne afspejler institutionens udfordringer, kortsigtede som langsigtede. * Ekstrarammen: Indsatsområderne indeholder krav om markante resultater, som fører til synlige ændringer for institutionen.   For perioden skal der blandt indsatsområderne i ekstrarammen indgå følgende målsætninger om:   * *Et målrettet arbejde med prioritering og planlægning af lærernes arbejdstid, så lærerne anvender en større del af deres arbejdstid sammen med eleverne ved undervisning eller andre læringsaktiviteter.* * *En målrettet indsats mod frafald.*   Rammen for resultatlønskontrakten er 80.000 kr. på basisrammen og 60.000 kr. på ekstrarammen.  Udkastet er udarbejdet på baggrund af drøftelserne i skolens kompetence råd og organer samt drøftelser i bestyrelsen på bestyrelsesseminaret maj 2017. |
| **4.1 Indstilling**  Det indstilles, at bestyrelsen tiltræder forslagene i udkastet. |
| **4.2** Se Bilag 5 |
| **Beslutning**  Indledningsvist udtrykte formanden tilfredshed med, at udkastet er i fin forlængelse af bestyrelsens drøftelser og tilkendegivelser i maj.  ST gennemgik udkastet. På baggrund af efterfølgende drøftelser præciseres følgende:  Generelt er bestyrelsen optaget af, at indsatser kan evalueres på baggrund af *før - og efter evalueringer*.  Det skal tydeliggøres, at når der refereres til løfteevne er der tale om faglige løft af alle elever – ikke alene i forhold til de fagligt svageste.  Der skal ikke formuleres mål for opnåelse af karakterer for ap og nv  Ordet detaljerede studieplaner erstattes med studieplaner jf. bekendtgørelser og læreplaner, og det præciseres, hvilke nye tiltag der implementeres med reformerne: Karrierelæring, fordybelsestid og puljetimer.  Vedrørende strategi for frivillige aktiviteter: Vigtigt at der i afrapporteringen lægges særlig vægt på talentaktiviteter.  Bestyrelsen ønsker, at talentudvikling skal være et tema på et kommende møde og at der fremlægges statistik på elevernes deltagelse i aktiviteterne. Senere tages stilling til, om talentudvikling igen skal være en del af den kommende resultatlønskontrakt.  JK: Er fortsat imod den centrale udmelding vedr. lærerens tid sammen med eleverne, men anerkender det indgår som en del af kontraktarbejdet.  ST: Vigtigt at skolen fokuserer på indsatser der giver mening lokalt indenfor de centrale rammer, f.eks. i forhold til gennemførelsen af frivillige aktiviteter.    Bestyrelsen godkendte resultatlønskontrakten med ovennævnte bemærkninger. se bilag 1. |

|  |
| --- |
| **5.0 Korte meddelelser**   * Om eksamen 2017 * Om starten på skoleåret * Øvrige aktuelle meddelelser |
| **5.1**  Rektor indstiller, at bestyrelsen tager orienteringen til efterretning |
| **Opsummering**   * Om eksamen 2017   ST: Gennemgik opsummering af eksamensresultaterne fra sommer 2017. Der følges op i såvel faggrupper som individuelt.   * Om starten på skoleåret   ST: En afgørende ændring er det manglende kendskab til elevernes interesse for studieretning samt det meget kompakte korte grundforløb. Endnu flere administrative og organisatoriske udfordringer en tidligere. Én af de gode ting ved det nye optag er, at eleverne ikke på forhånd bliver sat i bås – elevernes valg af studieretning kendes først ved afslutning på grundforløbet.   * Øvrige aktuelle meddelelser   Elevrådet: Stor interesse for at deltage i elevrådets første møde med valg til udvalgene.  JK: Lokallønsforhandlingerne er gennemført. GL – Central har en turnus i gang med løn og pension.  KV: Udtrykte stor tilfredshed med nyhedsbrevet til bestyrelsen |

|  |
| --- |
| **6.0 Fastlæggelse af bestyrelsesseminar maj 2018**   * Drøftelse af rammer * **Fastlæggelse af dato** |
| **6.1**  Rektor indstiller, at bestyrelsen drøfter rammerne og fastlægger datoen  Datoen og indhold besluttes senere – der ønskes indragelse af elever og lærere |
| **Beslutning**  Datoen for bestyrelsesseminariet og indholdet besluttes senere. Der ønskes fortsat inddragelse af elever og lærere på seminaret. |

|  |
| --- |
| **7.0 Evt.** |
| Skolen har fået i dette skoleår fået Det Grønne Flag. Flaget blev hejst af borgmesteren i sidste uge. |